इंग्लैंड लॉयंस के खिलाफ बीसीसीआई ने किया दो भारत 'ए' टीमों का ऐलान  
शुरुआती तीन मैचों के लिए अजिंक्य रहाणे कप्तान
दो मैचों की कमान अंकित बवाने को 
बोर्ड अध्यक्ष एकादश की कप्तानी करेंगे ईशान किशन
भारतीय क्रिकेट कंट्रोल बोर्ड (बीसीसीआई) की अखिल भारतीय सीनियर चयन समिति ने शनिवार को इंग्लैंड लायंस के खिलाफ होने वाली पांच मैचों की वनडे सीरीज के लिए इंडिया-ए टीम का ऐलान कर दिया है. चयन समिति ने साथ ही इंग्लैंड लांयस के खिलाफ होने वाले दो दिवसीय अभ्यास मैच के लिए बोर्ड अध्यक्ष एकादश टीम की भी घोषणा कर दी. चयन समिति ने पहले तीन वनडे मैचों के लिए इंडिया-ए की अलग टीम चुनी है जबकि बाकी के दो मैचों के लिए अलग टीम. कुछ खिलाड़ियों को दोनों टीमों में चुना है.
Ajinkya Rahane to lead India A against England Lions https://t.co/fDfi8hCNy9pic.twitter.com/K5j61O7qeW
पहले तीन वनडे मैचों के लिए इंडिया-ए टीम का कप्तान अजिंक्य रहाणे को बनाया गया है जबकि चौथे और पांचवें वनडे के लिए अंकित बवाने को टीम का कप्तान नियुक्त किया गया है. युवा बल्लेबाज-विकेटकीपर ईशान किशन को बोर्ड अध्यक्ष एकादश की कमान सौंपी गई है.